b'\n_START_ARTICLE_\nVzporedna krivulja\n_START_PARAGRAPH_\nVzporedna krivulja je ovojnica dru\xc5\xbeine skladnih kro\xc5\xbenic s sredi\xc5\xa1\xc4\x8di na krivulji. So posplo\xc5\xa1itev pojma vzporednih premic. Lahko jih definiramo tudi kot krivuljo, katere to\xc4\x8dke imajo stalno pravokotno (normalno) razdaljo od dane krivulje  . _NEWLINE_V\xc4\x8dasih to krivuljo imenujemo tudi premaknjena krivulja, ker se nana\xc5\xa1a na translacijo._NEWLINE_Krivulja je avtoparalelna (sebi vzporedna), \xc4\x8de je sama sebi vzporedna. Involuta (evolventa) kro\xc5\xbenice je tak\xc5\xa1en primer.\n_START_SECTION_\nNekatere lastnosti\n_START_PARAGRAPH_\nPodobno kot pri vzporednih premicah, je pravokotnica na krivuljo tudi pravokotnica na njene vzporednice. _NEWLINE_Ko oblikujemo vzporedne krivulje, imajo krivulje to\xc4\x8dke obrata, na mestih, kjer je razdalja od krivulje enaka polmeru ukrivljenosti. To so tudi to\xc4\x8dke, kjer se krivulja dotika svoje evolute. Ker imajo vzporedne krivulje skupno pravokotnico (normalo), imajo tudi skupno evoluto.'